
Reģ. Nr. 90009118031, Pasta iela 37, Jelgava, LV-3001, Latvija, tālrunis: 63022238, fakss: 63022235

E-pasts: dome@jelgavasnovads.lv; www.jelgavasnovads.lv


Jelgavas novada pašvaldības
SAISTOŠIE NOTEIKUMI 
Nr.13

„Par Jelgavas novada simboliku”
Jelgavā 2011.gada 26.oktobrī (protokols Nr.10 26.§)
precizēti ar Jelgavas novada domes 2013.gada 12.jūnija lēmumu (protokols Nr.10 4.§),
precizēti ar Jelgavas novada domes 2013.gada 25.septembra lēmumu (protokols Nr.17 28.§)

precizēti ar Jelgavas novada domes 2017.gada 24.maija lēmumu (protokols Nr.7, 14.§)

precizēti ar Jelgavas novada domes 2017.gada 30.augusta lēmumu (protokols Nr.13, 26.§)

Izdoti saskaņā ar likuma “Par pašvaldībām” 21.panta pirmāsdaļas 7.punktu, likuma “Par nodokļiem un nodevām” 12.panta pirmāsdaļas 9.punktu, Ministru kabineta 2005.gada 28.jūnija noteikumiem Nr.480“Noteikumi par kārtību, kādā pašvaldības var uzlikt pašvaldības nodevas”. 
Grozījumi: 2013.gada 25.septembra saistošie noteikumi Nr.21

Grozījumi: 2017.gada 24.maija saistošie noteikumi Nr.6
I Vispārīgie jautājumi
1.  Noteikumi nosaka Jelgavas novada simboliku, tās lietošanas, izgatavošanas un izmantošanas kārtību, kā arī reglamentē jautājumus, kas attiecas uz nodevu par pašvaldības simbolikas izmantošanu.  Šo noteikumu izpratnē simbolika ir vizuālās identitātes elementu kopums: Jelgavas novada karogs, Jelgavas novada ģerbonis, Jelgavas novada logotips un sauklis (saskaņā ar pielikumu), Jelgavas novada administratīvo teritoriju pārstāvošo pagastu simboli.
II Simbolikas apraksts

2. Karoga apraksts

2.1.Jelgavas novada karogs (1.pielikums) ir taisnstūra audums ar platuma un augstuma attiecību 2:1;
2.2. Karogs ir divpusējs; 
2.3. Karogs ir ar divām joslām: augšējā — balta, apakšējā — zelta, simbolizējot novada tradicionālo zemkopības kultūru;
2.4.  Joslu attiecības 1:1; 
2.5.Karoga centrā novietots Jelgavas novada ģerbonis, kura augstums ir 3/5 no karoga platuma.
3. Ģerboņa heraldiskais apraksts 
Zilā laukā divi krustoti zelta vārpu kūļi, augšā vairodziņš: sudraba laukā izaugoša purpura aļņa galva.
4. Logotipa apraksts
Jelgavas novada logotips (3.pielikums) ir trīs perspektīvā vērsti krāsu laukumi ar stilizētu darba tikuma un spēcīgu ģimeņu tradīciju atainojumu zelta krāsā, stilizētu Lielupes baseina upju atainojumu zilā krāsā un tradicionālās zemkopības motīvu zaļā krāsā. Pamatkrāsas ir:
	Pamatkrāsa
	PANTONE

kods
	CMYK

	
	
	C
	M
	Y
	K

	Zelts
	871/ 4515
	0
	9
	50
	24

	Zils
	313
	100
	0
	8
	13

	Zaļš
	369
	59
	0
	100
	7

	Pelēks
	Cool Gray 10
	0
	0
	0
	60


5. Saukļa apraksts
5.1.Sauklis (4.pielikums) — Novads stabilai nākotnei! Variants angļu valodā - Local municipality for a sustainable future!, Variants krievu valodā — Край, основа будущего!
5.2.Devīzes burtu fonti ir Arial saimes.
5.3.Devīzes krāsa ir sudrabs:
	Pamatkrāsa
	PANTONE

kods
	CMYK

	
	
	C
	M
	Y
	K

	Sudrabs
	Cool Gray 10
	0
	0
	0
	60


6.Jelgavas novada administratīvo teritoriju pārstāvošo pagastu simboli (6.pielikums)
III Simbolikas izmantošana
7. Jelgavas novada karoga izmantošana
7.1.  Jelgavas novada karogs paceļams:
7.1.2. pie Jelgavas novada pašvaldības, pagastu pārvalžu un izglītības iestāžu ēkām — pastāvīgi; 
7.1.3. pie Jelgavas novada pašvaldības iestāžu ēkām — ja tam ir atbilstoša vieta.
7.1.4. Svītrots
7.1.5. pēc brīvas gribas arī tautas, darba vai ģimenes svētkos, kā arī citos gadījumos ikdienā, garantējot pienācīgu cieņu pret novada karogu.
7.2.Aizliegts: 
7.2.1. pacelt Jelgavas novada karogu virs un pie ēkām, kurās tiek veikts kapitālais remonts vai kuras ir avārijas stāvoklī, vai kurām tiek remontēta fasāde (izņemot novada pašvaldības ēkas); citās nepiemērotās vietās un apstākļos (piemēram, kokos, virs un pie saim​niecības ēkām, nesakoptās vietās, ražošanas objektos un tamlīdzīgi); 
7.2.2.lietot bojātu vai izbalējušu Jelgavas novada karogu;
7.2.3. izgatavot un lietot Jelgavas novada karogu un Jelgavas novada karoga attēlu dekoratīvos nolūkos kā novada simbolu bez Jelgavas novada pašvaldības izsniegtas speciālas atļaujas. 
7.3.Var izmantot:
7.3.1.saskaņā ar Jelgavas novada domes lēmumu Jelgavas novada karoga attēlu arī citos gadījumos, kas nav paredzēti šajos noteikumos; 
7.3.2.galda karodziņu fiziskas un juridiskas personas oficiālās pieņemšanās, ģimenes svētkos, kā arī citos gadījumos, garantējot pienācīgu cieņu pret galda karodziņu;
7.3.3.Jelgavas novada pašvaldības novada karogu un galda karodziņu kā goda apbalvojumu.
8. Jelgavas novada ģerboņa izmantošana 
8.1.Jelgavas novada ģerboni drīkst lietot Jelgavas novada pašvaldība tās iestādes un kapitālsabiedrības. 
8.2. 8.1.apakšpunktā minētās juridiskās personas un to struktūrvienības Jelgavas novada ģerboņa attēlu drīkst lietot (ciktāl tas nav pretrunā ar spēkā esošo normatīvo aktu prasībām) zīmogos, stūra spiedogos, uz veidlapām, iespieddarbos, uz izdevumu vākiem un titullapām, atzinības un goda rakstiem, diplomiem, apliecībām, vizītkartēm un citiem oficiāliem dokumentiem, kā arī izvietot pie šo organizāciju ēkām, dienesta telpām, dienesta telpās un uz šīm iestādēm piederošajiem transportlīdzekļiem; 
8.3.Saskaņā ar Jelgavas novada domes lēmumu var atļaut lietot Jelgavas novada ģerboņa attēlu arī citos gadījumos, kas nav paredzēti šajos noteikumos.
9. Jelgavas novada logotipa un saukļa izmantošana 
9.1.Jelgavas novada logotipu un saukli izmanto saskaņā ar izstrādāto korporatīvās identitātes rokasgrāmatu;
9.2. Jelgavas novada logotipu ar Jelgavas novada domes atļauju var lietot pasākumos, izdevumos un objektos ar augstu saturisko, māksliniecisko un estētisko līmeni, kā arī kvalitatīvām precēm, suvenīriem un iesaiņojumam; 
9.3.Logotipa tehniskais izpildījums netiek noteikts;
9.4. Aizliegts izmantot izmainītu logotipa grafisko attēlu; 
9.5.Saskaņā ar Jelgavas novada domes lēmumu var atļaut lietot Jelgavas novada logotipu arī citos gadījumos, kas nav paredzēti šajos noteikumos;
10.Jelgavas novada administratīvo teritoriju pārstāvošo pagastu simbolu izmanto Jelgavas novada pašvaldības rīkotajos pasākumos, iespieddarbos un reprezentācijas materiālos, kopā ar Jelgavas novada simboliku.
IV Jelgavas novada simbolikas izgatavošana 
11.Jelgavas novada karoga, ģerboņa, logotipa un/vai devīzes attēlus vai to elementus drīkst izmantot juridiskas un fiziskas personas reklāmā, preču zīmēs, suvenīru ražošanā vai citiem komerciāliem mērķiem tikai ar Jelgavas novada pašvaldības atļauju (5.pielikums) šajos noteikumos atrunātajā kārtībā.
12.Standartus un kvalitātes prasības produkcijai, uz kuras drīkst atveidot Jelgavas novada simboliku un tās elementus, nosaka Jelgavas novada pašvaldības Sabiedrisko attiecību nodaļa.
13.Tirdzniecības uzņēmumiem vai individuālajiem tirgotājiem, pieņemot realizēšanai jebkura veida izstrādājumus ar Jelgavas novada simboliku, jāpieprasa no ražotāja simbolikas izmantošanas atļaujas noraksts, kam jāatrodas šo izstrādājumu realizēšanas vietā.
V Jelgavas novada simbolikas izmantošanas atļaujas saņemšana
14.Šajos noteikumos minētajos gadījumos, Jelgavas novada pašvaldības simbolikas izmantošanas atļaujas saņemšanai fiziskām un juridiskām personām Jelgavas novada pašvaldībā jāiesniedz: 
14.1. iesniegums; 
14.2.izstrādājuma skice vai etalona paraugs; 
14.3.izmantošanas mērķa un formas apraksts; 
15.Jelgavas novada simbolikas izmantošanas atļauja saņemama, ja simbolikas lietotājs ir Jelgavas novada pašvaldības budžetā samaksājis nodevu par Jelgavas novada simbolikas izmantošanu.
16.Atļauju sagatavo Jelgavas novada pašvaldības Attīstības nodaļa un paraksta pašvaldības izpilddirektors.
VI Nodeva par Jelgavas novada simbolikas izmantošanu
17. Ar nodevu apliekamais objekts: 
17.1. Pašvaldības simbolikas vai tās elementu izmantošana reklāmā, preču zīmēs, suvenīru ražošanā vai citiem komerciāliem mērķiem.

18. Nodevas maksātāji. 
18.1.Nodevas par Jelgavas novada simbolikas izmantošanu maksātāji ir fiziskas vai juridiskas personas, kuras izmanto Jelgavas novada simboliku reklāmā, preču zīmēs, suvenīru ražošanā vai citiem komerciāliem mērķiem.
19.Nodevas apmērs nosakāms saskaņā ar Jelgavas novada pašvaldības Saistošajiem noteikumiem Nr.18 ”Par pašvaldības nodevām Jelgavas novadā”.

20. Svītrots
21.Gadījumos, kad simboliku atveido ierobežotā apjomā bezpeļņas nolūkā, t.i., personiskām vajadzībām, mācību nolūkos, bibliotēkās, muzejos un arhīvos, kā arī informatīviem mērķiem, piemēram, veidojot tādu aktuālo notikumu apskatu, kurā izmantota simbolika, nodeva par Jelgavas novada simboliku nav jāmaksā.
VII Administratīvā Atbildība 
22. Uzraudzību un kontroli pār šo saistošo noteikumu izpildi nodrošina Jelgavas novada pašvaldības policija.
23. Par necieņas izrādīšanu pret Jelgavas novada simboliku uzliek naudas sodu līdz 150 euro.
24. Par Jelgavas novada simbolikas, izņemot ģerboni un karogu, vai tās elementu izmantošanu, izgatavošanu un/vai tirdzniecību bez simbolikas izmantošanas atļaujas izsaka brīdinājumu vai uzliek naudas sodu līdz 150 euro. 
25.Par citu šajos noteikumos minēto prasību neievērošanu izsaka brīdinājumu vai uzliek naudas sodu līdz 75 euro.
(Grozījumi: 2013.gada 25.septembra saistošie noteikumi Nr.21)

26. Izskatīt administratīvo pārkāpumu lietas un uzlikt administratīvo sodu par šo saistošo noteikumu pārkāpšanu ir tiesīga Jelgavas novada pašvaldības administratīvā komisija. 
Jelgavas novada domes priekšsēdētājs

5.pielikums
Jelgavas novada pašvaldības
2011.gada 26.oktobra saistošajiem noteikumiem Nr.13


Novada simbolikas izmantošanas atļauja

Atļauts izmantot Jelgavas novada simboliku 






Uz šādiem izstrādājumiem: 

Īpašie izmantošanas noteikumi: 





























Atļaujas saņēmējs ir atbildīgs par Jelgavas novada pašvaldības 2011.gada 26.oktobra Saistošo noteikumu Nr.13.. „Par Jelgavas novada simboliku”, nodevas samaksas atbilstoši Jelgavas novada pašvaldības 2010.gada 22.jūnija saistošo noteikumu Nr. 18 „Par pašvaldības nodevām Jelgavas novadā” un spēkā esošo normatīvo aktu ievērošanu.

Atļauja izsniegta: 





Atļauja derīga līdz: 




Izpilddirektors






z.v.
6.pielikums

Jelgavas novada pašvaldības 

2011.gada 26.oktobra saistošajiem noteikumiem Nr.13

